[Video] Jong vrou vra 'grootword-pa' om haar aan te neem | Maroela Media
[Video] Jong vrou vra 'grootword-pa' om haar aan te neem
'n Jong vrou van Illinois in die VSA se video waarin sy die man wat haar grootgemaak het, vra om haar amptelik aan te neem, is reeds meer as 37 miljoen keer op sosiale media gekyk.
In die video oorhandig Misty Nicole Knight (20) 'n geskenk aan Ryan Farrell met 'n brief wat sy vra hy hardop moet lees. In die brief skryf Misty aan Ryan hy is die wonderlikste man wat sy nog ooit ontmoet het. "Jy het my my hele lewe lank grootgemaak, van my hare in Prinses Leia-bollas vasmaak, tot ons eerste rock-konsert saam. Ek weet ons is weird saam, maar dit is wat jou maak wie jy is en ek kan my nie my lewe sonder jou indink nie."
Ryan word dan aangesê om die geskenk oop te maak, waarin 'n klomp verrassings is, asook die amptelike dokumente om Misty aan te neem. Teen die einde van die video kan nie Misty of Ryan die trane keer nie.
Misty het onderaan die video geskryf: "Ek is lief vir jou met my hele hart en ek kan nie wag om 'n Farrell te wees nie." Die video is sedert Sondag meer as 23 000 keer gedeel.
So everyone has been waiting for this but I finally asked the man that raised me to adopt me ❤️ love you with all my heart and can't wait to be a FARRELL ???? Ryan Farrell
Posted by Misty Nicole on Saturday, 5 March 2016
En daar huil ek snot en trane! Maroela Media julle bly maar die beste!
Nou waar is die video ?
Swak! "Video" speel nie….man sit stokstil…
Plaas liewers net die berig en vergeet van die video
Ons verneem sommige lesers ervaar soms 'n tegniese probleem wanneer video's se kodes direk op 'n webwerf ingetrek word. Ons het nou 'n YouTube-weergawe van die video onderaan gelaai, dalk speel dit by jou.
Klink eerder vir my of dié girl, ene Misty, skimp dat daardie Mnr Farrell haar as eggenote moet 'aanneem'……..